Julie Hanta Razafimanahaka

Julie Hanta Razafimanahaka ke moithutatshelo wa tshomarelo ya tlhago wa kwa Malagasy. O ntse a le 

mokaedi wa Madagasikara Voakajy, e leng mokgatlho o o sa direng dipoelo wa tshomarelo ya tlholego o o dirang kwa Madagascar Botlhaba, fa e sa le ka 2011."Member Spotlight: Julie Hanta Razafimanahaka". conbio.org. Retrieved 2021-03-08. "Julie Hanta Razafimanahaka | Staff". Madagasikara Voakajy. Retrieved 2021-03-08.O simolotse tiro ya gagwe e le mmatlisisi wa bommamathwane, go tloga ka 2004 go ya go 2007. Ka 2015, o ne a newa Awate ya Basadi ba Basha mo Tshomarelong ke Khonkerese ya Boditšhabatšhaba ya Thutatshelo ya Tshomarelo.

 Baekerafi 
Julie Hanta Razafimanahaka o ne a kgatlhegela tshomarelo ya tlhago la ntlha a le dingwaga di le 13, fa a ne a kampa kwa Phakeng ya Bosetšhaba ya Andasibe mme a kopana le di-lemur tsa Indris.Trust, Rainforest (2015-03-05). "Women in Conservation: Q+A with Julie Hanta Razafimanahaka". Rainforest Trust Saves Rainforest. Archived from the original on 2021-04-21. Retrieved 2021-04-21. O bua jaana ka maitemogelo ao, "Ke ne ke rata pina ya Indri. Seno se ne sa ntlhotlheletsa tota, mme se ne se le kwa morago ga mogopolo wa me fa ke ntse ke tswelela ka dithuto tsa me".Staff, Pacific Standard. "'If the Government Is Not Bringing Us Rice, We Have to Slash and Burn'". Pacific Standard. Retrieved 2021-04-21.

O simolotse tiro ya gagwe le Madagasikara Voakajy ka 2003 e le moithuti, fa a ne a ithuta kwa Yunibesithing ya Antananarivo mo Lefapheng la Metsi le Dikgwa. Fa a le koo, o ne a ya kwa Phakeng ya Bosetšhaba ya Tsingy de Bemaraha go ya go ithuta ka Triaenops menamena, e leng mofuta mongwe wa bommamathwane o o fitlhelwang thata kwa Madagascar. Morago ga moo o ne a bona Masetase ya Saense mo go tsa Ikholoji e e Dirisiwang le Tshomarelo kwa sekolo se se golwane sa East Anglia. O ne a tswelela go tlhatloga maemo a ga Madagasikara Voakajy jaaka moeteledipele wa porojeke, motsamaisi wa porojeke, mme kgabagare a nna mokaedi wa mokgatlho ka 2011. Koo, o thusa go dira ditumalano magareng ga ditheo tsa puso, dikgwebo, le baagi ba selegae go tlhama mafelo a tshomarelo a a laolwang ke selegae le go sireletsa mefuta e e mo kotsing ya go nyelela. Jaaka karolo ya maiteko ano, o tsamaya go ya kwa metseng ya selegae go ruta batho ba koo ka maiteko a tshomarelo, a tlhomile mogopolo mo seabeng se basadi ba ka nnang le sone mo go tshegetseng maiteko a tshomarelo ya selegae. O bua jaana ka tiro ya gagwe, "Go ya ka nna, batho ba Malagasy ba sa ntse ba ka rata go somarela mefutafuta ya ditshedi tsa Madagascar le go tlhaloganya mabaka a go bo ba tlhoka go dira jalo, mme bontsi jwa rona re ipotsa gore a seo se ka kgonega. Ke ka moo mekgatlho e e tshwanang le Madagasikara Voakajy e tshwanetseng go tlhatloga, go tlhotlheletsa, le go bontsha gore seno se a kgonega.

 Diawate le Dipharologano 
Julie Hanta Razafimanahaka o amogetse diawate tse dintsi le ditlhompho. Ka 2007, o ne a amogelwa fa a ne a le kwa Yunibesithing ya East Anglia ke Lefapha la Puso ya UK la Tikologo, Dijo le Merero ya Magae jaaka mongwe wa borasaense ba ba solofetsang thata ba Madagascar ba tshomarelo mme o ne a newa madi a go dira MSc ya gagwe ka thuso ya madi ya Darwin Initiative. Ka 2011, Julie o ne a newa lefelo mo thulaganyong ya Kinship Conservation Fellows koo a neng a tswelela ka tiro ya gagwe ya kgwebo e e tswelelang pele ya mefuta ya ditshedi tse di tlwaelegileng tsa kwa bophirima jwa Malagasy. Ka 2014, o ne a newa Sekgele sa Marsh sa Boeteledipele jwa Tshomarelo ya Lefatshe ka 2014, mme Ka Phatwe 2015, o ne a newa Sekgele se se tumileng sa Thutatshelo ya Tshomarelo ya Basadi ba ba Botlana go tswa kwa Mokgatlhong wa Thutatshelo ya Tshomarelo.

O laleditswe go tla go bua kwa ditiragalong di le mmalwa tse di botlhokwa tse di jaaka Samiti ya Bommamathwane kwa Kenya, e e rulagantsweng ke Mokgatlho wa Boditšhabatšhaba wa Tshomarelo ya Bommamanthwane.

 Metswedi